als_Latn dik_Latn sag_Latn
Kompania Acer prezantoi dje disa modele të reja të kompjuterëve. Këto pajisje të reja do të quhen: Acer Aspire Switch 10, Acer Aspire U5, Acer C720P Chromebook dhe Acer Aspire E11.
Fillojmë me Aspire Switch 10, ky është një laptop i konvertueshëm sepse ka aftësinë të kthehet nga laptop në tablet, thjesht duke e shkëputur ekranin nga tastiera dhe duke e përdorur si tablet. Pajisja do të ketë procesorin Intel Atom me katër bërthama, 2GB RAM, 64GB memorie të brendshme, dhe ekran HD 10 inç.
Pajisja tjetër është Aspire U5, e cila përfshin të gjitha sistemet në një desktop. Aspire U5 do të ketë ekran 20 inç Full HD dhe vjen me dizajnin LayFlat, që do të thotë se kjo pajisje mund të shndërrohet në një ekran të madh me prekje. Pajisja gjithashtu ka procesorin Intel Core me katër bërthama.
E fundit, por jo më pak e rëndësishmja, është pajisja Acer Aspire E11. Ky laptop do të vijë me disa përmasa të ndryshme, me ekran nga 11 inç deri në 15 inç , ku përdoruesit mund të zgjedhin mes ekraneve HD ose Full HD.
Seritë E11 gjithashtu do të vijnë me procesorët Intel Pentium ose Celeron, me një bateri që zgjatë deri në 7 orë përdorim, si dhe do të vijnë në ngjyra të ndryshme. Seritë Aspire E11 do të kushtojnë duke filluar nga 299 dollarë dhe do të dalin në shitje në muajin qershor. Laptopi Aspire Switch 10 do të kushtojë 379 dollarë dhe do të dalë në shitje në muajin maj, ndërsa Aspire U5 do të jetë në dispozicion në korrik për 999 dollarë.
(Herë të lexuara: 487)
als_Latn als_Latn als_Latn als_Latn als_Latn als_Latn